ΑΝΩΝΥΜΕΣ ΕΤΑΙΡΕΙΕΣ
ΚΑΤΑΣΤΑΤΙΚΑ
Ανακοίνωση καταχώρισης  στο Γενικό Εμπορικό Μητρώο
της τροποποίησης του καταστατικού της Ανώνυμης
Εταιρείας με την επωνυμία «ΠΛΑΣΜΑ ΑΝΩΝΥΜΗ ΙΑΤΡΙΚΗ ΕΤΑΙΡΙΑ − ΙΔΙΩΤΙΚΟ ΔΙΑΓΝΩΣΤΙΚΟ ΕΡΓΑΣΤΗ−
ΡΙΟ» και δ.τ. «ΠΛΑΣΜΑ Ι.Α.Ε.».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ ΚΑΙ ΒΙΟΜΗΧΑΝΙΚΟΥ
ΕΠΙΜΕΛΗΤΗΡΙΟΥ ΑΘΗΝΩΝ
Την 10/11/2014 καταχωρίστηκε στο Γενικό Εμπορικό Μητρώο (Γ.Ε.ΜΗ.), με Κωδικό Αριθμό Καταχώρισης
520,737, η από 06/11/2014 απόφαση της Γενικής Συνέλευσης των μετόχων της Ανώνυμης Εταιρείας με την
επωνυμία «ΠΛΑΣΜΑ ΑΝΩΝΥΜΗ ΙΑΤΡΙΚΗ ΕΤΑΙΡΙΑ − ΙΔΙΩΤΙΚΟ ΔΙΑΓΝΩΣΤΙΚΟ ΕΡΓΑΣΤΗΡΙΟ» και αριθμό ΓΕΜΗ
058598904000, σύμφωνα με την οποία αποφασίστηκε η
τροποποίηση των άρθρων 1, 3, 5, 6, 7, 8, 9, 10, 11, 12, 14, 16,
17, 20, 21, 25, 27, 28, 29, 30, 31, 33, 35, 37 του καταστατικού
της, ως ακολούθως:
«Άρθρο 1
ΣΥΣΤΑΣΗ − ΕΠΩΝΥΜΙΑ
1. Συνιστάται με το παρόν Ανώνυμη Εταιρεία με την
επωνυμία «ΠΛΑΣΜΑ ΑΝΩΝΥΜΗ ΙΑΤΡΙΚΗ ETΑΙΡΙΑ −ΙΔΙΩΤΙΚΟ ΔΙΑΓΝΩΣΤΙΚΟ ΕΡΓΑΣΤΗΡΙΟ». Ο δ.τ. Θα είναι «ΠΛΑΣ−
ΜΑ Ι.Α.Ε.». Σε περίπτωση συναλλαγής της εταιρείας με
αλλοδαπά πρόσωπα, μπορεί να χρησιμοποιηθεί η επωνυμία και ο δ.τ. σε πιστή απόδοση με λατινικά στοιχεία
ή σε μετάφραση στην ξένη γλώσσα.»
«Άρθρο 3
ΣΚΟΠΟΣ
Σκοπός της εταιρείας είναι:
1. Η παροχή υπηρεσιών πρωτοβάθμιας φροντίδας υγείας σύμφωνα με τους κανόνες της ιατρικής επιστήμης
και δεοντολογίας.
2. Η ίδρυση και λειτουργία Ειδικών Επιστημονικών
Εργαστηρίων Βιοιατρικού Ποιοτικού Ελέγχου και Εργαστηρίων Αναφοράς.
3. Η ίδρυση και λειτουργία μικροβιολογικών εργαστηρίων και διαγνωστικών κέντρων κατά τους όρους και
τις προϋποθέσεις που ορίζει ο νόμος.
4. Η ίδρυση και λειτουργία Διαγνωστικών Εργαστηρίων για την παροχή υπηρεσιών πρωτοβάθμιας φρο−
ντίδας υγείας σύμφωνα με τους κανόνες της ιατρικής
επιστήμης και δεοντολογίας, στα οποία Θα λειτουργούν
τμήματα, όπως ενδεικτικώς αλλά όχι περιοριστικώς Μικροβιολογικό, Ορμονολογικό, Αιματολογικό, Βιοχημικό,
Ανοσολογικό κ.λπ. τα οποία θα στεγάζονται σε χώρο
με τις προδιαγραφές που ο νόμος ορίζει.
5. Η σύναψη συμβάσεων με ασφαλιστικά ταμεία του
Δημοσίου και Ιδιωτικού τομέα, όπως επίσης και με ιδιωτικές ασφαλιστικές εταιρείες για την παροχή υπηρε−
σιών πρωτοβάθμιας ιατρικής φροντίδας σε μεμονωμένα
άτομα ή σε ομάδες ατόμων.
6. Η συνεργασία με ομοειδείς επιχειρήσεις ελληνικές
ή αλλοδαπές με κάθε νόμιμο τρόπο, περιλαμβανομένης
και της συμμετοχής της σε επιχειρήσεις με όμοιο ή παρεμφερή σκοπό και η ίδρυση νέων επιχειρήσεων, παραρ−
τημάτων και υποκαταστημάτων με ανάλογους σκοπούς.
7. Η αντιπροσώπευση, εμπορία, διακίνηση, ενοικίαση
και υποστήριξη τεχνική και λειτουργική in−vitro ιατροτεχνολογικών προϊόντων, εργαστηριακού εξοπλισμού και
ειδών ιατρικής χρήσεως και εν γένει ειδών που έχουν
σχέση με την ανθρώπινη υγεία και την προστασία της.
Η ανάπτυξη, εμπορία και υποστήριξη λογισμικού διαχείρισης εργαστηρίων καθώς επίσης και η εμπορία,
ενοικίαση και υποστήριξη του απαιτούμενου σχετικού
υλισμικού (hardware).
Για την επίτευξη του σκοπού της, η εταιρεία μπορεί να
ασκεί οποιαδήποτε πράξη ή δραστηριότητα και ιδίως:
1. Να συνάπτει συμβάσεις ή/και να πραγματοποιεί
συνεργασίες με ομοειδείς ή μη ομοειδείς εταιρείες,
ελληνικές ή αλλοδαπές ή φυσικά πρόσωπα, με κάθε
νόμιμο τρόπο.
2. Να αγοράζει, να πωλεί, να ανταλλάσσει, να συνενώνει, να εκμισθώνει, να μισθώνει και να υπομισθώνει
ακίνητα.
3. Να διεξάγει οποιαδήποτε εργασία και να προβαίνει
σε κάθε ενέργεια, την οποία θεωρεί ενδεδειγμένη ή
συμπληρωματική προς τους παραπάνω σκοπούς και, γενικά, να ασκεί κάθε άλλη επιχειρηματική και οικονομική
δραστηριότητα συναφή προς τους παραπάνω σκοπούς
ή έστω και μη συναφή, εφόσον προωθεί και διευκολύνει
την επιδίωξη και επίτευξη των παραπάνω σκοπών, και
να διενεργεί οποιαδήποτε πράξη, που θεωρείται άμεσα
ή έμμεσα αναγκαία, κατάλληλη ή ενδεδειγμένη για την
πραγμάτωση των παραπάνω σκοπών».
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
ΤΕΥΧΟΣ ΚΑΤΑΧΩΡΙΣΗΣ ΠΡΑΞΕΩΝ ΚΑΙ ΣΤΟΙΧΕΙΩΝ ΛΟΙΠΩΝ ΦΟΡΕΩΝ
ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
Αρ. Φύλλου 770
17 Μαρτίου 2016
VARVARA ZACHARAKI
EEST
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΑ.Δ.Ι.Τ.)
«Άρθρο 5
ΜΕΤΟΧΙΚΟ ΚΕΦΑΛΑΙΟ
1. α) Το αρχικό Μετοχικό Κεφάλαιο ορίζεται σε εξήντα
χιλιάδες ευρώ (60.000,00 ευρώ), διαιρούμενο σε είκοσι
χιλιάδες (20.000) μετοχές με ονομαστική αξία κάθε μίας
τριών ευρώ (3,00 ευρώ), ΦΕΚ 1141/10−2−2003.
β) Με απόφαση του Δ.Σ. της 20ης Ιουλίου 2004 (ΦΕΚ
12846/19.10.2004) έγινε αύξηση του Μετοχικού Κεφαλαίου
χωρίς τροποποίηση του καταστατικού κατά 21.000,00
ευρώ με την έκδοση 7.000 νέων ονομαστικών μετοχών
ονομαστικής αξίας 3,00 ευρώ η κάθε μία και το Μετοχικό
Κεφάλαιο ανέρχεται σε ογδόντα μία χιλιάδες (81.000,00)
ευρώ διαιρούμενο σε 27.000 μετοχές ονομαστικής αξίας
3,00 ευρώ η κάθε μία.
γ) Κατόπιν της από 22 Οκτωβρίου 2013 απόφασης Της
Γενικής Συνέλευσης για τη συγχώνευση της Εταιρείας
με την εταιρεία με την επωνυμία «ΠΛΑΣΜΑ ΕΡΓΑΣΤΗΡΙΑ ΑΝΑΦΟΡΑΣ ΚΑΙ ΠΟΙΟΤΙΚΟΥ ΒΙΟΪΑΤΡΠίΟΥ ΕΛΕΓΧΟΥ
Ανώνυμη Εταιρία» και με δ.τ. «ΠΛΑΣΜΑ Α.Ε.» δια απορροφήσεως της δεύτερης από την Εταιρεία σύμφωνα
με τις διατάξεις των άρθρων 68−77 του Κ.Ν. 2190/1920,
όπως έχει τροποποιηθεί και ισχύει και των άρθρων 1−5
του Ν. 2166/1993 Το Μετοχικό Κεφάλαιο της εταιρείας
αυξάνεται κατά το ποσό των διακοσίων δεκαεννιά χιλιάδων ευρώ (219.000 ευρώ) με την εισφορά του Μετο−
χικού Κεφαλαίου της απορροφούμενης και ανέρχεται
συνολικά στο ποσό των τριακοσίων χιλιάδων [300.000]
ευρώ και διαιρείται σε εκατό χιλιάδες [100.000] μετοχές
με ονομαστική αξία τριών [3,00] ευρώ έκαστη. Όλες οι
μετοχές είναι κοινές ονομαστικές.»
«Άρθρο 6
ΑΥΞΗΣΗ ΜΕΤΟΧΙΚΟΥ ΚΕΦΑΛΑΙΟΥ
1. Με την επιφύλαξη της παρ. 3 του άρθρου αυτού
ορίζεται ρητά με το παρόν καταστατικό ότι κατά τη
διάρκεια της πρώτης πενταετίας από τη σύσταση της
παρούσης Εταιρείας ή εντός πενταετίας από την ημέρα
λήψης της σχετικής απόφασης της Γενικής Συνελεύσεως
για αύξηση, το Διοικητικό Συμβούλιο έχει το δικαίωμα, με
απόφαση του, λαμβανομένης με πλειοψηφία των τριών
πέμπτων (3/5) τον συνόλου των μελών, να αυξήσει το
εταιρικό κεφάλαιο με έκδοση νέων μετοχών. Το ποσό των
αυξήσεων δεν μπορεί να υπερβεί το ποσό του Μετοχικού Κεφαλαίου, Το οποίο έχει καταβληθεί αρχικά ή του
Μετοχικού Κεφαλαίου, το οποίο έχει καταβληθεί κατά
την ημερομηνία λήξεως της σχετικής απόφασης από τη
Γενική Συνέλευση. Η παραπάνω εξουσία του Διοικητικού
Συμβουλίου μπορεί να ανανεώνεται από τη Γενική Συνέλευση για χρονικό διάστημα, το οποίο δεν θα υπερβαίνει
τα πέντε (5) έτη για κάθε ανανέωση. Η απόφαση αυτή
της Γενικής Συνελεύσεως υπόκειται στις διατυπώσεις
δημοσιότητας του άρθρου 7β το Κ.Ν. 2190/1920.
2. Με την επιφύλαξη της παρ. 3 του άρθρου αυτού ορίζεται ρητά με το παρόν καταστατικό ότι η Γενική Συνέ−
λευση έχει Το δικαίωμα, με απόφαση της, λαμβανομένης
κατά τις διατάξεις περί απαρτίας και πλειοψηφίας των
άρθρων 17 παρ. 1 και 18 παρ. 1β του παρόντος καταστατικού να αυξάνει, ολικά ή μερικά, το εταιρικό κεφάλαιο
με έκδοση νέων μετοχών μέχρι το πενταπλάσιο του
αρχικώς καταβεβλημένου κεφαλαίου ή του διπλασίου
από την έγκριση της σχετικής τροποποιήσεως τον άρθρου 5 του παρόντος καταστατικού.
3. κατ’ εξαίρεση των ανωτέρω διατάξεων των αναφερομένων στις δύο παραπάνω παραγράφους απαιτείται
πάντοτε απόφαση της Γενικής Συνέλευσης κατά τις
διατάξεις περί απαρτίας και πλειοψηφίας των άρθρων
29 παρ. 3 και 4 και του άρθρου 31 παρ. 2 του Ν. 2190/1920,
όπως αυτός τροποποιήθηκε και ισχύει, σε περίπτωση
κατά την οποία τα αποθεματικά της συνιστώμενης εταιρείας υπερβούν Το ένα τέταρτο (1/4) του καταβεβλημέ−
νου Μετοχικού Κεφαλαίου.
4. Οι κατά τις παραπάνω παραγράφους 1 και 2 του
παρόντος αποφασιζόμενες αυξήσεις του κεφαλαίου δεν
αποτελούν τροποποίηση του παρόντος καταστατικού.
5. Σε κάθε περίπτωση αυξήσεως του Εταιρικού κεφαλαίου, εκτός της αυξήσεως αυτού με εισφορά σε είδος,
καθώς και με έκδοση ομολογιών με δικαίωμα μετατροπής
σε μετοχές, παρέχεται δικαίωμα προτιμήσεως εφ ολοκλήρου του νέου κεφαλαίου και του ομολογιακού τούτου
δανείου υπέρ των κατά την εποχή της έκδοσης μετόχων
της εταιρείας και κατά την αναλογία συμμετοχής τους
στο υφιστάμενο εταιρικό κεφάλαιο. Μετά την πάροδο της
προθεσμίας από το αποφασίζουν την αύξηση Όργανο
της εταιρείας που τάσσεται για την άσκηση αυτού του
δικαιώματος, η οποία δεν μπορεί να είναι μικρότερη από
την οριζόμενη στον Ν. 2190/1920 όπως τροποποιήθηκε και
ισχύει, οι τυχόν μη αναληφθείσες μετοχές διατίθενται
ελεύθερα από το Διοικητικό Συμβούλιο της εταιρείας,
σε κάθε περίπτωση όμως με τις ίδιες αναλογίες που
περιγράφονται στην παράγραφο 2 του άρθρου 5 του καταστατικού. Σε περίπτωση αρνήσεως κάποιον ή κάποιων
μετόχων να καλύψουν τη μερίδα που αναλογεί σ’ αυτόν
ή σ’ αυτούς, αυτή θα καλύπτεται από τους υπόλοιπους
μετόχους κατ’ αναλογία των μετοχών που ανήκουν στον
καθένα. Η πρόσκληση για την άσκηση τον δικαιώματος
προτιμήσεως στην οποία πρέπει να μνημονεύεται και
η προθεσμία μέσα στην οποία πρέπει να ασκηθεί το
δικαίωμα αυτό δημοσιεύεται στο τεύχος Ανωνύμων Εταιρειών και Εταιρειών Περιορισμένης Ευθύνης. Με τους
περιορισμούς των παραγράφων 6 και 7 του άρθρου 13
του Ν. 2190/1920, όπως ισχύει, με απόφαση της Γενικής
Συνέλευσης μπορεί να περιορισθεί ή να καταργηθεί το
δικαίωμα προτιμήσεως. κατ’ εξαίρεση αν όλες οι μετοχές
της εταιρείας είναι ονομαστικές η παραπάνω πρόσκληση
είναι δυνατόν να γνωστοποιείται με συστημένες επιστολές προς τους μετόχους.
6. Μέσα στο πρώτο δίμηνο από τη νόμιμη σύσταση της
εταιρείας ή από κάθε αύξηση του εταιρικού κεφαλαίου,
το Διοικητικό Συμβούλιο έχει υποχρέωση να συνέλθει σε
ειδική συνεδρίαση και να πιστοποιήσει ότι καταβλήθηκε
ή όχι το εταιρικό κεφάλαιο, μέσα στην ίδια δε προθεσμία
ο Πρόεδρος του Διοικητικού Συμβουλίου έχει υποχρέωση
να υποβάλλει στην αρμόδια Εποπτική Αρχή αντίγραφο
του σχετικού Πρακτικού που θα συνταχθεί στην παραπάνω συνεδρίαση του Διοικητικού Συμβουλίου.
7. Για κάθε περαιτέρω αύξηση του Μετοχικού Κεφαλαίου απαιτείται απόφαση πού Θα τροποποιεί το παρόν
άρθρο και Θα λαμβάνεται σύμφωνα με τις διατάξεις για
απαρτία και πλειοψηφία που προβλέπονται στο άρθρο
17 του παρόντος.
8. Η καταβολή των μετρητών για την κάλυψη του αρχικού κεφαλαίου, ή τυχόν αυξήσεων αυτού, καθώς και
οι καταθέσεις μετόχων με προορισμό τη μελλοντική αύξηση του Μετοχικού Κεφαλαίου, Θα πραγματοποιείται
υποχρεωτικά με κατάθεση σε λογαριασμό επ’ ονόματι
της Εταιρείας που Θα τηρείται σε οποιαδήποτε Τράπεζα, η οποία λειτουργεί νόμιμα στην Ελλάδα.»
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΑ.Δ.Ι.Τ.)
«Άρθρο 7
ΜΕΤΟΧΕΣ
1. Οι μετοχές της εταιρείας είναι στο σύνολο τους
ονομαστικές και φέρουν τη σφραγίδα της εταιρείας και
τις υπογραφές του Προέδρου του Διοικητικού Συμβουλίου και ενός από τα μέλη τον Διοικητικού Συμβουλίου.
Τα σχετικά με την έκδοση των οριστικών τίτλων των
μετοχών καθορίζονται από το Διοικητικό Συμβούλιο σε
ειδική απόφαση τον.
2. Οι τίτλοι των μετοχών μπορούν να αντιπροσωπεύουν μία ή περισσότερες μετοχές. Τα πρακτικά θέματα
έκδοσης των μετοχών κανονίζονται από το Διοικητικό
Συμβούλιο.
3. Οι μετοχές είναι όλες αδιαίρετες και δεν μπορούν
να αποτελέσουν αντικείμενο συγκυριότητας παρά μόνο
αιτία θανάτου. Σε κάθε περίπτωση συγκυριότητας ή
άλλου δικαιώματος πάνω σε μετοχές, τα περισσότερα
δικαιούχα πρόσωπα είναι υποχρεωμένα να διορίσουν, με
κοινή συμφωνία τους, έναν κοινά εκπρόσωπο που θα τους
εκπροσωπεί σε όλες τις σχέσεις τους με την εταιρεία. Σε
περίπτωση μη ορισμού κοινού εκπροσώπου η αντίστοιχη
μετοχή δεν αντιπροσωπεύεται στις Γενικές Συνελεύσεις.»
«Άρθρο 8
ΓΕΝΙΚΑ
1. Οι μέτοχοι ασκούν τα δικαιώματα τους στα πλαίσια
της Γενικής Συνέλευσης. Κάθε μετοχή παρέχει δικαίωμα
μιας ψήφου στη Γενική Συνέλευση.
2. Οι μέτοχοι δεν ευθύνονται απέναντι σε τρίτους
και στην εταιρεία πέρα από την ονομαστική αξία Των
μετοχών τους.
3. Η ιδιότητα των μετόχων της εταιρείας έχει σαν
αποτέλεσμα αυτοδικαίως και ανεπιφυλάκτως την πλήρη
αποδοχή απ’ αυτούς του καταστατικού της και των νομίμων αποφάσεων κάθε τακτικής ή έκτακτης Γενικής Συ−
νέλευσης, των μετόχων και του Διοικητικού Συμβουλίου
που λαμβάνονται μέσα στα όρια της αρμοδιότητας τους.
4. Κάθε πρακτικό του ΔΣ, με το οποίο βεβαιώνεται
μεταβολή στη μετοχική σύνθεση της εταιρείας γνωστοποιείται εντός πέντε (5) ημερών, με δικαστικό επιμελητή,
στην αρμόδια υπηρεσία της οικείας Νομαρχιακής Αυτοδιοίκησης και στον οικείο Ιατρικό Σύλλογο. Σε περίπτω−
ση παράλειψης εφαρμόζονται οι διατάξεις του άρθρου
17 παρ. 2 του Π.δ. 84/2001.»
«Άρθρο 9
ΔΩΣΙΔΙΚΙΑ
Διαφορές ανάμεσα στους μετόχους ή ανάμεσα στους
μετόχους και την εταιρεία που αφορούν στις εταιρικές
σχέσεις συμφωνείται ότι θα εμπίπτουν στην αρμοδιότητα των Δικαστηρίων της έδρας της εταιρείας. Οι
μέτοχοι θεωρούνται, γι’ αυτές τις διαφορές ότι έχουν
νόμιμη κατοικία την έδρα της εταιρείας, όπου είναι και
υποχρεωμένοι να διορίσουν αντίκλητο.»
«Άρθρο 10
ΔΙΚΑΙΩΜΑ ΤΑ ΜΕΙΟΨΗΦΙΑΣ
1. Μετά από αίτηση μετόχων που εκπροσωπούν το
1/20 του Μετοχικού Κεφαλαίου που έχει καταβληθεί,
το Διοικητικό Συμβούλιο είναι υποχρεωμένο να συγκαλεί έκτακτη Γενική Συνέλευση των μετόχων, ορίζοντας
ημέρα συνεδρίασης που να μην απέχει περισσότερο
από σαράντα πέντε (45) ημέρες από τη χρονολογία
επίδοσης της αίτησης στον Πρόεδρο του Διοικητικού
Συμβουλίου. Στην αίτηση πρέπει να περιγράφεται με
ακρίβεια το αντικείμενο της ημερήσιας διάταξης.
2. Μετά από αίτηση μετόχου ή μετόχων που εκπροσωπούν το 1/20 του Μετοχικού Κεφαλαίου που έχει καταβλη−
θεί, Ο Πρόεδρος της Συνελεύσεως είναι υποχρεωμένος,
μόνο μία φορά, να αναβάλει τη λήψη απόφασης τακτικής
ή έκτακτης Γενικής Συνέλευσης για όλα ή ορισμένα θέματα, ορίζοντας ως ημέρα συνέχισης της συνεδρίασης
αυτήν που ζητούν οι μέτοχοι στην αίτηση τους, η οποία
όμως ημέρα δεν μπορεί να απέχει περισσότερο από
τριάντα (30) ημέρες από την ημερομηνία αναβολής. Η
μετ’ αναβολή Γενική Συνέλευση αποτελεί συνέχιση της
προηγούμενης και δεν απαιτείται η επανάληψη των διατυπώσεων δημοσίευσης της πρόσκλησης των μετόχων,
σε αυτήν δε, μπορούν να μετάσχουν και νέοι μέτοχοι,
τηρουμένων των διατάξεων των άρθρων 27 παρ. 2 και
28 του Κ.Ν. 2190/1920 όπως τροποποιήθηκε και ισχύει.
3. Μετά από αίτηση μετόχων που εκπροσωπούν το 1/20
του Μετοχικού Κεφαλαίου που έχει καταβληθεί και που
υποβάλλεται στην εταιρεία πέντε (5) πλήρεις ημέρες
πριν από την τακτική Γενική Συνέλευση, το Διοικητικό
Συμβούλιο είναι υποχρεωμένο:
α) Να ανακοινώνει στην τακτική Γενική Συνέλευση
των μετόχων τα ποσά που έχουν καταβληθεί κατά την
τελευταία διετία για οποιαδήποτε αιτία από την εταιρεία σε μέλη του Διοικητικού Συμβουλίου ή Διευθυντές
της ή κάθε άλλη παροχή προς τα πρόσωπα αυτά ή
από σύμβαση από οποιαδήποτε αιτία που υφίσταται
ανάμεσα στην εταιρεία και αυτά,
β) Να παρέχει τις συγκεκριμένες πληροφορίες που
ζητούνται για τις υποθέσεις της εταιρείας, στο μέτρο
που είναι χρήσιμες για την πραγματική εκτίμηση των
θεμάτων της ημερησίας διάταξης. Το Διοικητικό Συμβούλιο μπορεί να αρνηθεί την παροχή των πληροφοριών
που ζητούνται για αποχρώντα λόγο, αναγράφοντας τη
σχετική αιτιολογία στα πρακτικά.
4. Μετά από αίτηση μετόχων που εκπροσωπούν το 1/5
του κεφαλαίου που έχει καταβληθεί και που υποβάλλεται
στην εταιρεία μέσα στην προθεσμία της προηγούμενης
παραγράφου και εφ’ όσον αυτοί οι μέτοχοι δεν εκπροσωπούνται στο Διοικητικό Συμβούλιο, το Διοικητικό Συμ−
βούλιο είναι υποχρεωμένο να τους παράσχει, κατά τη
Γενική Συνέλευση ή αν προτιμά, πριν από αυτήν προς
τον εκπρόσωπο τους, πληροφορίες για την πορεία των
εταιρικών υποθέσεων και την περιουσιακή κατάσταση της
εταιρείας. Το Διοικητικό Συμβούλιο μπορεί να αρνηθεί
την παροχή πληροφοριών που ζητούνται για αποχρώντα
λόγο, αναγράφοντας τη σχετική αιτιολογία στα πρακτικά.
5. Στις περιπτώσεις του δευτέρου εδαφίου της παρ. 3
και της παρ. 4 του παρόντος άρθρου, οι τυχόν αμφισβητήσεις ως προς το βάσιμο ή μη της αιτιολογίας άρνησης
παροχής των πληροφοριών επιλύονται από το αρμόδιο
Μονομελές Πρωτοδικείο της έδρας της εταιρείας κατά
τη διαδικασία των ασφαλιστικών μέτρων. Με την ίδια
απόφαση το Δικαστήριο υποχρεώνει και την εταιρεία
να παράσχει τις πληροφορίες που αρνήθηκε.
6. Μετά από αίτηση μετόχων πού εκπροσωπούν το 1/20
του Μετοχικού Κεφαλαίου που έχει καταβληθεί, η λήψη
απόφασης σε κάποιο θέμα της ημερήσιας διάταξης της
Γενικής Συνέλευσης γίνεται με ονομαστική κλήση.
7. Σε όλες τις παραπάνω περιπτώσεις των παραγράφων 1 εως 4 του παρόντος άρθρον, οι μέτοχοι που
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΑ.Δ.Ι.Τ.)
υποβάλλουν την αίτηση οφείλουν να διατηρήσουν τις
μετοχές τους που τους δίδουν τα παραπάνω δικαιώματα
κατατεθειμένες σύμφωνα με το άρθρο 15 παρ. Ι του παρόντος καταστατικού, από τη χρονολογία της επίδοσης
της αίτησης μέχρι την ημέρα συνεδρίασης της Γενικής
Συνέλευσης, στη δε περίπτωση της παραγράφου 5 μέχρι
να εκδοθεί απόφαση από το αρμόδιο Δικαστήριο.
8. Μέτοχοι της εταιρείας, που εκπροσωπούν τουλάχιστον το 1/20 του Μετοχικού Κεφαλαίου που έχει κα−
ταβληθεί, έχουν δικαίωμα να ζητήσουν έλεγχο από το
αρμόδιο Δικαστήριο της περιφερείας της έδρας της
εταιρείας που δικάζει σύμφωνα με τη νόμιμη διαδικασία. Ο έλεγχος διατάσσεται αν πιθανολογείται ότι με
τις πράξεις που καταγγέλλονται παραβιάζονται οι διατάξεις των νόμων, τον παρόντος καταστατικού ή των
αποφάσεων της Γενικής Συνέλευσης. Οι πράξεις που
καταγγέλλονται πρέπει να μην έχουν γίνει σε χρόνο
που να απέχει πάνω από διετία από τη χρονολογία της
έγκρισης του ισολογισμού της εταιρική ς χρήσης μέσα
στην οποία τελέσθηκαν.
9. Μέτοχοι της εταιρείας που εκπροσωπούν το 1/5
του Μετοχικού Κεφαλαίου που έχει καταβληθεί έχουν
δικαίωμα να ζητήσουν, από το κατά την προηγούμενη
παράγραφο αρμόδιο Δικαστήριο, έλεγχο της εταιρείας,
εφόσον από την όλη πορεία των εταιρικών υποθέσεων
καθίσταται πιστευτό ότι η Διοίκηση των εταιρικών υποθέσεων δεν ασκείται όπως επιβάλλει η χρηστή και συ−
νετή διαχείριση. Αυτή η διάταξη δεν εφαρμόζεται όταν
η μειοψηφία που υποβάλλει την αίτηση εκπροσωπείται
στο Διοικητικό Συμβούλιο της εταιρείας.
10. Οι μέτοχοι που υποβάλλουν αίτηση των προηγουμένων παραγράφων 8 και 9 είναι υποχρεωμένοι να
διατηρούν τις μετοχές που τους παρέχουν το δικαίωμα
κατατεθειμένες στο Ταμείο Παρακαταθηκών και Δανείων ή στην Τράπεζα της Ελλάδος, μέχρι την έκδοση
αποφάσεως, πάντως δε όχι λιγότερο από τριάντα (30)
ημέρες από την υποβολή της αίτησης.»
«Άρθρο 11
ΑΡΜΟΔΙΟΤΗΤΕΣ
1. Η Γενική Συνέλευση των μετόχων της εταιρείας είναι το
ανώτατο όργανο της και έχει το δικαίωμα να αποφασίζει
για κάθε θέμα που την αφορά. Οι αποφάσεις της δεσμεύουν και τους μετόχους που απουσιάζουν ή διαφωνούν.
2. Η Γενική Συνέλευση είναι μόνη αρμόδια να αποφασίζει για τροποποιήσεις του καταστατικού και ειδικότερα:
α) Αύξηση (εκτός από την περίπτωση του άρθρου 6
παρ. Ι του παρόντος όπως και την αύξηση πού επιβάλλεται από διάταξη άλλων νόμων) ή μείωση του Μετοχικού
Κεφαλαίου,
β) Εκλογή μελών του Διοικητικού Συμβουλίου και ελεγκτών,
γ) Έγκριση των ετησίων οικονομικών καταστάσεων,
δ) Διάθεση των καθαρών κερδών,
ε) Έκδοση δανείου με ομολογίες,
στ) Παράταση της διάρκειας, συγχώνευση, διάσπαση,
μετατροπή, αναβίωση ή λύση της εταιρείας εκτός από
την κατά το άρθρο 78 του κωδ. Ν. 2190/1920 όπως τροποποιήθηκε και ισχύει, απορρόφηση ανώνυμης εταιρείας
από άλλη ανώνυμη εταιρεία που κατέχει το 100% των
μετοχών της.
ζ) Διορισμό εκκαθαριστών.
η) Μεταβολή του αντικειμένου, της Εθνικότητος της
έδρας και του σκοπού της επιχείρησης.
θ) Μετατροπή των μετοχών, εφόσον ειδικός νόμος
το επιτρέψει.
ι) Τροποποίηση προτάσεων του Διοικητικού Συμβουλίου προς τη Γενική Συνέλευση των μετόχων. Και
κ) Κάθε άλλο θέμα που ορίζεται από το νόμο ή το
καταστατικό.»
«Άρθρο 12
ΣΥΓΚΛΗΣΗ
1. Η Γενική Συνέλευση των μετόχων, τακτική και έκτακτη, συγκαλείται και συνέρχεται όπως, όταν και όπου
ορίζει ο ΚΝ 2190/1920, όπως έχει τροποποιηθεί και ισχύει.
2. Η Γενική Συνέλευση, εκτός από τις επαναληπτικές
και όσες εξομοιώνονται μ’ αυτές, πρέπει να καλείται
είκοσι (20) ημέρες τουλάχιστον πριν από την ημέρα
συνεδρίασης (υπολογίζονται και οι εξαιρετικές ημέρες
ενώ η ημέρα δημοσίευσης της πρόσκλησης και η ημέρα
συνεδρίασης δεν υπολογίζονται).»
«Άρθρο 14
ΚΑΤΑΘΕΣΗ ΜΕΤΟΧΩΝ−ΑΝΤΠΓΡΟΣΩΠΕΥΣΗ
1. Οι μέτοχοι που επιθυμούν να μετάσχουν στη Γενική
Συνέλευση οφείλουν να καταθέσουν τους τίτλους των
μετοχών τους στο ταμείο της εταιρείας ή στο Ταμείο
Παρακαταθηκών και Δανείων ή σε οποιαδήποτε Τράπεζα στην Ελλάδα, πέντε (5) τουλάχιστον πλήρεις ημέρες
πριν τη συνεδρίαση της Συνέλευσης.
2. Αντιπροσώπευση μετόχου που έχει δικαίωμα συμμετοχής στη Συνέλευση είναι δυνατή από οποιονδήποτε,
μέτοχο ή μη. Η αντιπροσώπευση γνωστοποιείται απαραίτητα στην εταιρεία με απλή επιστολή.
3. Αποδείξεις κατάθεσης μετοχών όπως και έγγραφα
νομιμοποίησης των αντιπροσώπων των μετόχων, πρέπει
να κατατίθενται στην εταιρεία πέντε (5) τουλάχιστον
πλήρεις ημέρες πριν τη συνεδρίαση της Γενικής Συνέλευσης. Αντί αυτών παραδίδονται από την εταιρεία
αποδείξεις που χρησιμεύουν ως εισιτήρια για την είσοδο
και συμμετοχή στη Γενική Συνέλευση.
4. Οι μέτοχοι που τυχόν δεν έχουν συμμορφωθεί με
τις διατάξεις των παραγράφων 1 και 3 του παρόντος
άρθρου μπορούν να συμμετάσχουν στη Γενική Συνέλευση μόνο μετά από ειδική άδεια της.
5. Στη Γενική Συνέλευση δικαιούνται να συμμετέχουν
χωρίς δικαίωμα ψήφου τα μέλη του Διοικητικού Συμβουλίου που δεν είναι μέτοχοι. Μπορούν επίσης να συμ−
μετέχουν και τρίτοι, χωρίς δικαίωμα ψήφου, μετά από
ειδική άδεια της Γενικής Συνέλευσης.»
«Άρθρο 16
ΣΥΝΗΘΗΣ ΑΠΑΡΤΙΑ ΚΑΙ ΠΛΕΙΟΨΗΦΙΑ
1. Η Γενική Συνέλευση βρίσκεται σε απαρτία όταν εκπροσωπείται σ’ αυτήν το ένα πέμπτο (1/5) τουλάχιστον
του Μετοχικού Κεφαλαίου που έχει καταβληθεί.
2. Αν στην πρώτη Συνέλευση δεν συγκεντρωθεί αυτή η
απαρτία συνέρχεται επαναληπτική Συνέλευση μέσα σε
είκοσι (20) ημέρες από τη χρονολογία της συνεδρίασης
που ματαιώθηκε. Στην περίπτωση αυτή η πρόσκληση
της Γενικής Συνέλευσης πρέπει να γίνει τουλάχιστον
δέκα (10) μέρες πριν από την ημέρα που θα συνέλθει η
επαναληπτική Συνέλευση. Η επαναληπτική Γενική Συνέλευση προσκαλείται σύμφωνα με τα άρθρα 13 παρ. Ι και
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΑ.Δ.Ι.Τ.)
14 παρ. Ι και 2 του παρόντος και βρίσκεται σε απαρτία
όποιο και αν είναι το τμήμα τον Μετοχικού Κεφαλαίου
που εκπροσωπείται. Νεότερη πρόσκληση δεν απαιτείται,
εάν στην αρχική πρόσκληση ορίζονται ο τόπος και ο
χρόνος των επαναληπτικών που προβλέπονται από το
νόμο συνεδριάσεων, εάν δεν επιτευχθεί απαρτία, υπό
την προϋπόθεση ότι μεσολαβούν τουλάχιστον δέκα (10)
πλήρεις ημέρες ανάμεσα στη ματαιωθείσα συνεδρίαση
και στην επαναληπτική.
3. Οι αποφάσεις στη Γενική Συνέλευση λαμβάνονται
με απόλυτη πλειοψηφία των ψήφων που παρίστανται ή
εκπροσωπούνται κατά τη συνέλευση.»
«Άρθρο 20
ΑΠΑΛΛΑΓΗ ΜΕΛΩΝ ΔΙΟΙΚΗΤΙΚΟΥ ΣΥΜΒΟΥΛΙΟΥ ΚΑΙ
ΕΛΕΓΚΤΩΝ
Μετά την έγκριση του ισολογισμού, η Γενική Συνέλευση με ειδική ψηφοφορία που γίνεται με ονομαστική
κλήση αποφαίνεται για την απαλλαγή των μελών του
Διοικητικού Συμβουλίου και των ελεγκτών από κάθε
ευθύνη αποζημίωσης. Στην ψηφοφορία αυτή τα μέλη του
Διοικητικού Συμβουλίου και οι υπάλληλοι της εταιρείας
δεν μπορούν να ψηφίσουν παρά μόνο με τις μετοχές
των οποίων οι ίδιοι είναι κύριοι ή ως αντιπρόσωποι
άλλων μετόχων βάσει εξουσιοδότησης.»
«Άρθρο 21
ΣΥΝΘΕΣΗ ΚΑΙ ΘΗΤΕΙΑ
1. Η εταιρεία διοικείται από Διοικητικό Συμβούλιο που
απαρτίζεται από τρία (3) έως επτά (7) μέλη.
2. Τα μέλη του Διοικητικού Συμβουλίου εκλέγονται
σε μυστική ψηφοφορία από τη Γενική Συνέλευση των
μετόχων. Όλα τα μέλη εκλέγονται για πενταετή θητεία
που παρατείνεται μέχρι την ανάληψη των καθηκόντων
από το νέο Διοικητικό Συμβούλιο πού εκλέγεται από την
τακτική Γενική Συνέλευση που εγκρίνει τον ισολογισμό
τον πέμπτου έτους. Η θητεία πάντως δεν μπορεί να
υπερβεί την εξαετία.
3. Τα μέλη του Διοικητικού Συμβουλίου είναι απεριορίστως επανεκλέξιμα.
4. Τα μέλη του Διοικητικού Συμβουλίου ανακαλούνται
ελεύθερα από τη Γενική Συνέλευση.»
«Άρθρο 25
ΑΝΤΙΠΡΟΣΩΠΕΥΣΗ−ΑΠΑΡΤΙΑ−ΠΛΕΙΟΨΗΦΙΑ
1. Σύμβουλος που απουσιάζει μπορεί να εκπροσωπείται
μόνο από άλλο σύμβουλο. Κάθε σύμβουλος δεν μπορεί
να εκπροσωπεί παρά μόνον έναν απόντα σύμβουλο. Η
πληρεξουσιότητα δίνεται με επιστολή που κατατίθεται
στον Πρόεδρο του Διοικητικού Συμβουλίου, και μπορεί
να ισχύει για μία ή περισσότερες συνεδριάσεις.
2. Το Διοικητικό Συμβούλιο βρίσκεται σε απαρτία και
συνεδριάζει έγκυρα όταν είναι παρόντες ή αντιπροσωπεύονται οι μισοί συν ένας σύμβουλοι (το τυχόν κλάσμα
παραλείπεται). Ποτέ όμως ο αριθμός των συμβούλων
που παρίστανται αυτοπροσώπως δεν μπορεί να είναι
μικρότερος από τρεις (3).
3. Οι αποφάσεις τον Διοικητικού Συμβουλίου λαμβάνονται με απόλυτη πλειοψηφία των συμβούλων που
είναι παρόντες ή αντιπροσωπεύονται, εκτός από τις
περιπτώσεις των άρθρων ό παρ. Ι και 27 παρ. 15 του
παρόντος. Σε περίπτωση ισοψηφίας δεν υπερισχύει η
ψήφος του Προέδρου του.
4. Παρουσία τρίτων στις συνεδριάσεις του Διοικητικού
Συμβουλίου επιτρέπεται μετά από άδειά του.»
«Άρθρο 27
ΕΞΟΥΣΙΑ− ΑΡΜΟΔΙΟΤΗΤΕΣ
1. Με εξαίρεση τα θέματα για τα οποία από ρητή διάταξη
του καταστατικού ή του Νόμου αρμόδια είναι η Γενική
Συνέλευση, ή για τα οποία αυτή αποφάσισε, το Διοικητικό
Συμβούλιο είναι αρμόδιο να αποφασίσει κάθε πράξη που
αφορά στη διοίκηση της εταιρείας, στη διαχείριση της
περιουσίας της και στην επιδίωξη του σκοπού της εταιρείας γενικά. Ειδικότερα το Διοικητικό Συμβούλιο:
α) Εκπροσωπεί την εταιρεία σ’ όλα τα Δικαστήρια,
Ελληνικά και αλλοδαπά, κάθε βαθμού και δικαιοδοσίας,
και αυτού του Αρείου Πάγου και του Συμβουλίου της
Επικρατείας, και κάθε άλλης Δημόσιας, Δημοτικής, Κοινοτικής, Διοικητικής ή Επαγγελματικής Αρχής, κανονίζει
τα της εταιρείας και γενικά τις δαπάνες της.
β) Αποφασίζει την Ίδρυση και απόκτηση των απαραιτήτων εγκαταστάσεων και υποκαταστημάτων για τους
σκοπούς της εταιρείας.
γ) Προσδιορίζει και ελέγχει κάθε δαπάνη σχετική με τη
λειτουργία της εταιρείας, προσλαμβάνει, διορίζει και παύει
τους διευθυντές και γενικά το προσωπικό της εταιρείας,
κανονίζει την δικαιοδοσία, τις υποχρεώσεις και τις αποδοχές καθενός από αυτούς, καθώς και τις αμοιβές όσων
επιφορτίζονται με ειδική υπηρεσία ή εντολή, εφόσον δεν
πρόκειται για μέλη του Διοικητικού Συμβουλίου, οπότε
αρμόδια για τον καθορισμό των αποδοχών αυτών είναι η
Γενική Συνέλευση με ειδική απόφαση της.
δ) Συνομολογεί τα δάνεια για λογαριασμό της εταιρείας με τους όρους που εγκρίνει εκτός της έκδοσης
δανείων με ομολογίες. Αποφασίζει την απόκτηση των
απαραιτήτων για την επιχείρηση ακινήτων και μεταφορικών μέσων και συνομολογεί αγορές, πωλήσεις, ανταλ−
λαγές, υποθηκεύσεις ή μισθώσεις ακινήτων καθώς και
την κτήση και απαλλοτρίωση διαφόρων δικαιωμάτων
και υποχρεώσεων της εταιρείας.
ε) Συνομολογεί δάνεια ενυπόθηκα ή μη, παρέχει σε
υποθήκη οποιοδήποτε ακίνητο ή εγκαταστάσεις της
εταιρείας, εκδίδει, αποδέχεται, οπισθογράφει συναλλαγματικές και γραμμάτια σε διαταγή και τραπεζικές
ή άλλες επιταγές.
στ) Αντιπροσωπεύει την εταιρεία σε κάθε τελωνειακή
Αρχή ενεργώντας κάθε πράξη για την παραλαβή ή αποστολή του απαραίτητου εξοπλισμού είτε στην ημεδαπή
είτε στην αλλοδαπή, υπογράφοντας για το σκοπό αυτό
διασαφήσεις και κάθε άλλο σχετικό τελωνειακό έγγραφο που αφορά στην εταιρεία. Παραλαμβάνει και μεταβι−
βάζει με οπισθογράφηση ή με άλλο τρόπο φορτωτικές
και εξοφλεί αυτές, εκδίδοντας στο όνομα της εταιρείας
κάθε δήλωση ή κάθε έγγραφο που εξυπηρετεί τις ανάγκες της και γενικά είναι επιφορτισμένο με την επιμέ−
λεια της εταιρικής περιουσίας, για την οποία μπορεί να
λαμβάνει οποιαδήποτε επείγοντα συντηρητικά μέτρα
για την εξασφάλιση των συμφερόντων της εταιρείας.
ζ) Ενεργεί προεξοφλήσεις και προκαταβολές, εισπράττει οφειλόμενα σ’ αυτήν από οποιοδήποτε φυσικό ή
νομικό πρόσωπο ιδιωτικού ή δημοσίου δικαίου ή το
Δημόσιο και συνάπτει κάθε είδους συμβάσεις.
η) Καθορίζει τους όρους συνεργασίας με επιχειρήσεις
και φυσικά πρόσωπα σύμφωνα με τις διατάξεις του
παρόντος καταστατικού και τους ισχύοντες νόμους για
τη λειτουργία παρεμφερών εταιρειών, καθορίζει τους
γενικούς όρους των τρεχόντων πιστωτικών λογαριαΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΑ.Δ.Ι.Τ.)
σμών και όλων γενικά των λογαριασμών της εταιρείας.
Εκχωρεί απαιτήσεις της εταιρείας, αποδέχεται την εκχώρηση άλλων τέτοιων και γενικά αναλαμβάνει κάθε
υποχρέωση για την εταιρεία. Προσδιορίζει κάθε φορά
τη χρήση των διαθέσιμων κεφαλαίων, δέχεται, επάγει
και αντεπάγει και δίδει τους για την εταιρεία επιβαλλόμένους όρκους, ορίζοντας ένα από τα μέλη του ή
κάποιον τρίτο για την δόση του όρκου.
θ) Διαπραγματεύεται, συμβάλλεται, συμβιβάζεται δικαστικά ή εξώδικα, συνάπτει συνυποσχετικά, διορίζει
διαιτητές, αποφασίζει για την άσκηση αγωγών, υποβολή
αιτήσεων, άσκηση ενδίκων μέσων, παραίτηση από τα
δικόγραφα ή από Τα δικαιώματα όλων ή μέρους αυτών,
εγγραφή και εξάλειψη υποθηκών, προσημειώσεις κατασχέσεων και κατάργηση δικών. Παρέχει γενική ή ειδική
πληρεξουσιότητα σ’ όσα εγκρίνει πρόσωπα και διορίζει
πληρεξουσίους δικηγόρους της εταιρείας, παρέχοντας
σ’ αυτούς την απαραίτητη δικαστική πληρεξουσιότητα.
ι) Συγκαλεί τις Γενικές Συνελεύσεις των μετόχων, τακτικές ή έκτακτες κανονίζει τα θέματα της ημερησίας
διατάξεως αυτών, κλείνει τους λογαριασμούς, τον ετήσιο ισολογισμό και γενικά τις οικονομικές καταστάσεις
και τις υποβάλλει με την αναγκαία επεξηγηματική έκθεση στη Γενική Συνέλευση των μετόχων, προτείνοντας
σε αυτήν τις αποσβέσεις που πρέπει να ενεργηθούν για
τους επισφαλείς λογαριασμούς ή για τα έξοδα εγκαταστάσεως και τις αναγκαίες κρατήσεις, είτε για τις
ενδεχόμενες ζημίες είτε για τον σχηματισμό έκτακτου
αποθεματικού καθώς και τα μερίσματα που πρέπει να
διανεμηθούν στους μετόχους.
κ) Υποβάλλει στη Γενική Συνέλευση προτάσεις για
την τροποποίηση του καταστατικού της εταιρείας για
την αύξηση του εταιρικού κεφαλαίου, για τη μείωση
του καθώς και για την παράταση της διάρκειας της
εταιρείας, για τη διάλυση της πριν παρέλθει ο χρόνος
της συμβατικής της διάρκειας και για Τη συγχώνευση
με άλλη εταιρεία, με τους όρους που θα προβλέπει ο
εκάστοτε εν ισχύ νόμος. Αποφασίζει για τη χορήγηση
ή μη αδείας μεταβιβάσεως των δεσμευμένων μετοχών.
λ) Καθορίζει τις λεπτομέρειες έκδοσης νέων μετοχών
κατά τους όρους του παρόντος, συγκεκριμένα καθορίζει
ελεύθερα τον αριθμό των μετοχών τις οποίες μπορεί να
αντιπροσωπεύει κάθε τίτλος. Ορίζει τις εφημερίδες στις
οποίες γίνονται σύμφωνα με το καταστατικό και Το νόμο
δημοσιεύσεις. Κρατεί τα πρακτικά των συνεδριάσεων
και γενικά ενεργεί κάθε πράξη διοίκησης της εταιρείας.
μ) Οι αποκτήσεις κινητών και ακινήτων που γίνονται
από την εταιρεία, οι πιστώσεις ή εγγυήσεις που χορηγούνται από το Διοικητικό Συμβούλιο καθώς και κάθε
σύμβαση που αυτό συνάπτει και για την οποία κάνει
λόγο το παρόν άρθρο, τελούν υπό την επιφύλαξη τον
άρθρου 10 του Κωδ. Ν. 2190/1920 όπως αυτός τροποποιήθηκε και ισχύει σήμερα και του άρθρου 31 του παρόντος
κατά περίπτωση.
ν) Παρέχει εγγύηση υπέρ τρίτων, φυσικών ή νομικών
προσώπων, με τα οποία η εταιρεία έχει συναλλαγές
και εφόσον κρίνει ότι αυτό είναι αναγκαίο για την ευόδωση του εταιρικού σκοπού, μετά από απόφαση του
Διοικητικού Συμβουλίου που λαμβάνεται με ομόφωνη
τον συνολικού αριθμού των μελών του.
ξ) Προβαίνει κατά την κρίση του σε επενδύσεις χρηματικών διαθεσίμων της εταιρείας προς εκπλήρωση του
εταιρικού σκοπού της.
ο) Η παραπάνω απαρίθμηση είναι απλώς ενδεικτική
και όχι περιοριστική.
2. Πράξεις τον Διοικητικού Συμβουλίου, ακόμη και αν
είναι εκτός του εταιρικού σκοπού, δεσμεύουν την εταιρεία απέναντι στους τρίτους, εκτός αν αποδειχθεί ότι
ο τρίτος γνώριζε την υπέρβαση τον εταιρικού σκοπού
ή όφειλε να τη γνωρίζει. Δεν συνιστά απόδειξη μόνο η
τήρηση των διατυπώσεων δημοσιότητας ως προς το
καταστατικό της εταιρείας ή τις τροποποιήσεις του. Περιορισμοί της εξουσίας του Διοικητικού Συμβουλίου από
το καταστατικό ή από απόφαση της Γενικής Συνέλευσης
δεν αντιτάσσονται στους καλόπιστους τρίτους, ακόμη
και αν έχουν υποβληθεί στις διατυπώσεις δημοσιότητας.
3. Το Διοικητικό Συμβούλιο μπορεί με απόφαση του
να αναθέτει την άσκηση όλων των εξουσιών και αρμοδιοτήτων του όπως και την εκπροσώπηση της εται−
ρείας, σε ένα ή περισσότερα πρόσωπα, μέλη του ή μη,
καθορίζοντας και την έκταση της ανάθεσης. Η εταιρεία
αναλαμβάνει υποχρεώσεις και δεσμεύεται απέναντι σε
οποιοδήποτε τρίτο εφόσον υπογράφει κάτω από την
εταιρική επωνυμία ο Διευθύνων Σύμβουλος ή ο νόμιμος
αναπληρωτής του ή άλλος σύμφωνα με τις εξουσιοδοτήσεις που κάθε φορά θα παρέχει το Διοικητικό Συμβούλιο.»
«Άρθρο 28
ΑΠΟΖΗΜΙΩΣΗ ΜΕΛΩΝ
1. Κάθε χορηγούμενη από τα κέρδη αμοιβή στα μέλη
του Διοικητικού Συμβουλίου πρέπει να λαμβάνεται από
το υπόλοιπο των καθαρών κερδών που απομένει μετά
την αφαίρεση των κρατήσεων για το τακτικό αποθεματικό και το απαιτούμενο ποσό προς διανομή στους
μετόχους πρώτου μερίσματος σύμφωνα με το άρθρο
34 του παρόντος.
2. Κάθε άλλη αμοιβή ή αποζημίωση που χορηγείται
για οποιοδήποτε λόγο σε σύμβουλο και δεν καθορίζεται
κατά ποσό από το καταστατικό θεωρείται ότι βαρύνει
την εταιρεία αν εγκριθεί με ειδική απόφαση της τακτικής Γενικής Συνέλευσης. Αυτή μπορεί να μειωθεί από το
Δικαστήριο εάν μετά από αγαθή κρίση είναι υπέρογκη
και αντιτάχθησαν στην απόφαση μέτοχοι που εκπροσωπούν το ένα δέκατο (1/10) του εταιρικού κεφαλαίου.
3. Η διάταξη της προηγουμένης παραγράφου δεν
εφαρμόζεται όταν πρόκειται για αμοιβές που οφείλονται
στα μέλη του Διοικητικού Συμβουλίου για υπηρεσίες
τους που παρείχαν προς την εταιρεία με βάση ειδική
σχέση μισθώσεως εργασίας ή εντολής.»
«Άρθρο 29
ΑΠΑΓΟΡΕΥΣΗ ΑΝΤΑΓΩΝΙΣΜΟΥ
1. Απαγορεύεται στα μέλη του Διοικητικού Συμβουλίου
όπως και στους Διευθυντές της εταιρείας να ενεργούν
εντός ολόκληρης της Ελληνικής επικράτειας κατ’ επάγγελμα, χωρίς άδεια της Γενικής Συνέλευσης για λογα−
ριασμό δικά τους ή τρίτων, πράξεις που υπάγονται στον
εταιρικό σκοπό, ή να μετέχουν ως ομόρρυθμοι εταίροι
σε εταιρείες που επιδιώκουν παρόμοιους σκοπούς. Απαγορεύεται με τους ίδιους όρους η συμμετοχή των μελών
του Διοικητικού Συμβουλίου σε εταιρείες κεφαλαιουχικής μορφής που επιδιώκουν παρόμοιους σκοπούς, αν η
συμμετοχή τους, στο όνομα τους ή με παρένθετα πρόσωπα, τους εξασφαλίζει σ’ αυτήν την εταιρεία επιρροή
που μπορεί να βλάψει τα συμφέροντα της.
2. Σε περίπτωση παράβασης της διάταξης της παραγράφου 1 τον παρόντος άρθρου, η εταιρεία δικαιούται
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΑ.Δ.Ι.Τ.)
αποζημιώσεως σύμφωνα με το άρθρο 23 παρ. 2 και 3
του Κ.Ν. 2190/1920 όπως αυτός τροποποιήθηκε και ισχύει,
ενώ το μέλος τον Διοικητικού Συμβουλίου παραβάτης
ανακαλείται με απόφαση της Γενικής Συνέλευσης.»
«Άρθρο 30
ΣΥΜΒΑΣΕΙΣ ΤΗΣ ΕΤΑΙΡΕΙΑΣ ΜΕ ΜΕΛΗ ΤΟΥ
ΔΙΟΙΚΗΤΙΚΟΥ ΣΥΜΒΟΥΛΙΟΥ
1. Δάνεια της εταιρείας σε ιδρυτές, μέλη του Διοικητικού Συμβουλίου, Γενικούς Διευθυντές ή Διευθυντές της
συγγενείς τους εξ αίματος ή αγχιστείας μέχρι και τρίτου βαθμού συμπεριλαμβανομένου ή συζύγους των πα−
ραπάνω προσώπων όπως και παροχή πιστώσεων προς
αυτούς με οποιονδήποτε τρόπο ή παροχή εγγυήσεων
υπέρ αυτών προς τρίτους απαγορεύονται απολύτως και
είναι άκυρα. Επίσης δάνεια της εταιρείας σε τρίτους,
καθώς και η παροχή εγγυήσεων υπέρ αυτών με σκοπό
την απόκτηση από αυτούς μετοχών της εταιρείας απαγορεύονται απολύτως και είναι άκυρα.
2. Οποιεσδήποτε άλλες συμβάσεις της εταιρείας με τα
παραπάνω πρόσωπα είναι άκυρες, αν δεν έχει προηγηθεί ειδική έγκριση τους από τη Γενική Συνέλευση των
μετόχων. Η έγκριση δεν παρέχεται αν στην απόφαση
αντιτάχθηκαν μέτοχοι που εκπροσωπούν το ένα τρίτο
(1/3) του Μετοχικού Κεφαλαίου που εκπροσωπείται στη
Συνέλευση. Η απαγόρευση αυτή δεν ισχύει για συμβάσεις που δεν ξεπερνούν τα όρια της τρέχουσας συναλ−
λαγής της εταιρείας με τους πελάτες της.
3. Η παράβαση των διατάξεων του παρόντος άρθρου
συνεπάγεται τις ποινές του άρθρου 58α του Κ.Ν. 2190/
1920 όπως αυτός τροποποιήθηκε και ισχύει σήμερα.»
«Άρθρο 31
ΕΛΕΓΚΤΕΣ
1. Η τακτική Γενική Συνέλευση εκλέγει κάθε χρόνο δύο
τακτικούς και δύο αναπληρωματικούς ελεγκτές που έχουν
τα νόμιμα προσόντα, ορίζοντας και την αμοιβή τους.
2. Η Γενική Συνέλευση μπορεί να εκλέγει ένα μόνον
τακτικό και έναν αναπληρωματικό ελεγκτή, αν αυτοί είναι
ορκωτοί ελεγκτές. Πάντως σε περίπτωση υπερβάσεως
δύο από τα όρια της παραγράφου 6 του άρθρου 42α
του Κ.Ν. 2190/1920 όπως αυτός τροποποιήθηκε και ισχύει,
η εκλογή ορκωτών ελεγκτών καθίσταται υποχρεωτική.
Μέσα σε πέντε (5) ημέρες από τη συνεδρίαση που ορίζει
τους ελεγκτές πρέπει να γίνει σ’ αυτούς ανακοίνωση της
εταιρείας για το διορισμό τους. Αυτοί εάν δεν αποποιηθούν το διορισμό τους μέσα σε προθεσμία πέντε (5) ημε−
ρών, θεωρούνται ότι τον απεδέχθησαν και υπέχουν όλες
τις ευθύνες και υποχρεώσεις που αναφέρονται παρακάτω.
3. Οι ελεγκτές οφείλουν κατά τη διάρκεια της χρήσης να παρακολουθούν τη λογιστική και διαχειριστική
κατάσταση ης εταιρείας και δικαιούνται να λαμβάνουν
γνώση οποιουδήποτε βιβλίου, λογαριασμού ή εγγράφου,
συμπεριλαμβανομένων και των πρακτικών της Γενικής
Συνέλευσης και του Διοικητικού Συμβουλίου. Είναι υποχρεωμένοι να προβαίνουν σε κάθε αναγκαία υπόδει−
ξη προς το Διοικητικό Συμβούλιο, εάν δε διαπιστωθεί
παράβαση του νόμου ή του παρόντος καταστατικού,
να αναφέρονται στην εποπτεύουσα Δημόσια Υπηρεσία. Μετά τη λήξη της χρήσεως είναι υποχρεωμένοι να
ελέγξουν τις ετήσιες οικονομικές καταστάσεις και το
λογαριασμό "αποτελέσματα χρήσεως" και να υποβάλουν
στην τακτική Γενική Συνέλευση έκθεση για το πόρισμα
του ελέγχου τους. Από την έκθεση αυτή πρέπει να
προκύπτει με σαφήνεια, μετά από έλεγχο της ακρίβειας και της νομιμότητας των εγγράφων στα βιβλία
της εταιρείας, εάν ο ισολογισμός απεικονίζει την αληθινή οικονομική κατάσταση της επιχείρησης κατά την
ημερομηνία της λήξεως της χρήσεως που ελέγχθηκε,
ο δε λογαριασμός "αποτελέσματα χρήσεως" τα αποτελέσματα που προέκυψαν από αυτή.
Ειδικότερα η έκθεση των ελεγκτών πρέπει να αναφέρει:
α) εάν τους παρασχέθηκαν οι αναγκαίες για την εκτέλεση του έργου τους πληροφορίες,
β) εάν έλαβαν γνώση πλήρους απολογισμού των εργασιών των υποκαταστημάτων, αν υπάρχουν τέτοια,
γ) εάν, σε περίπτωση που υπάρχει βιομηχανική δραστηριότητα, τηρείται κανονικά λογαριασμός κόστους
παραγωγής και
δ) εάν επήλθε κάποια τροποποίηση στη μέθοδο της
απογραφής σε σχέση με την προηγούμενη χρήση. Η
έκθεση πρέπει επίσης να αναφέρει αν το προσάρτημα
περιλαμβάνει τις πληροφορίες των παραγράφων 1 ή 2
του άρθρον 43α του Κ.Ν. 2190/1920 όπως τροποποιήθηκε
και ισχύει, και εάν έγινε επαλήθευση της συμφωνίας του
περιεχομένου της έκθεσης του Διοικητικού Συμβουλίου
με τις σχετικές οικονομικές καταστάσεις.
4. Οι ελεγκτές οφείλουν να παρευρίσκονται στη Γενική
Συνέλευση καινά παρέχουν κάθε πληροφορία σχετική
με τον έλεγχο που έγινε από αυτούς.
5. Οι ελεγκτές ευθύνονται κατά την ενάσκηση των
καθηκόντων τους για κάθε πταίσμα και υποχρεώνονται
σε αποζημίωση της εταιρείας. Η ευθύνη αυτή δεν μπορεί να αποκλεισθεί ή να τροποποιηθεί. Η αξίωση της
εταιρείας παραγράφεται μετά από δύο (2) χρόνια. Δεν
μπορούν να ορισθούν ελεγκτές της εταιρείας πρόσωπα
από αυτά που αναφέρονται στην παράγραφο 1 του άρθρου 10 του Κ.Ν. 2190/1920 όπως αυτός τροποποιήθηκε
και ισχύει, καθώς και υπάλληλοι εταιρείας εξαρτημένης
προς την παρούσα.
6. Οι ελεγκτές έχουν το δικαίωμα, με αίτηση τους
προς τον Πρόεδρο του Διοικητικού Συμβουλίου, να
ζητήσουν τη σύγκληση έκτακτης Γενικής Συνέλευσης
κατά τα προβλεπόμενα από το Νόμο. Η Συνέλευση αυτή
συγκαλείται υποχρεωτικά από το Διοικητικό Συμβούλιο
μέσα σε δέκα (10) ημέρες από την επίδοση της αίτησης
προς τον Πρόεδρο του και έχει ως αντικείμενο ημερησίας διατάξεως αυτό που περιέχεται στην αίτηση.»
«Άρθρο 33
ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ
1. Στο τέλος κάθε εταιρική ς χρήσης το Διοικητικό
Συμβούλιο καταρτίζει τις ετήσιες οικονομικές καταστάσεις που περιλαμβάνουν:
α) τον ισολογισμό,
β) το λογαριασμό "αποτελέσματα χρήσεως"
γ) τον "πίνακα διαθέσεως αποτελεσμάτων" και
δ) το προσάρτημα. Η εταιρεία, εφόσον πληρεί τους
όρους του άρθρου 42α παρ. ό του Κ.Ν. 2190/1920 όπως
αυτός τροποποιήθηκε και ισχύει, μπορεί να συντάσσει
συνοπτικό ισολογισμό και προσάρτημα, σύμφωνα με
τα άρθρα 42α παρ. ό και 43α παρ. 2 του ίδιου νόμου.
Οι ετήσιες οικονομικές καταστάσεις υποβάλλονται για
έγκριση στην τακτική Γενική Συνέλευση μαζί με:
α) Την Έκθεση διαχείρισης του Διοικητικού Συμβουλίου, η οποία πρέπει να παρέχει σαφή και πραγματική
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΑ.Δ.Ι.Τ.)
εικόνα της εξέλιξης των εργασιών και της οικονομικής θέσης της εταιρείας, καθώς και πληροφορίες για
την προβλεπόμενη πορεία της εταιρείας και για τις
δραστηριότητες της στον τομέα της έρευνας και της
ανάπτυξης. Επιπλέον στην έκθεση αυτή αναφέρονται:
τα κατεχόμενα χρεόγραφα, κατά είδη, ποσά και τιμή
μονάδας, το διαθέσιμο συνάλλαγμα, με ανάλυση κατά
είδος και μέση τιμή μονάδας, το διαθέσιμο συνάλλαγμα,
με ανάλυση κατά είδος και μέση τιμή απόκτησης του,
οι οικοδομές και, γενικά τα ακίνητα της εταιρείας, με
ανάλυση κατά μονάδα, είδος, θέση και τιμή απόκτησης
ή κατασκευής, με μνεία των τυχόν εμπραγμάτων βαρών, καθώς και σημαντικές ζημίες πού κατά το χρόνο
υποβολής της έκθεσης είτε υπάρχουν, είτε αναμένονται
να προκύψουν. Στην έκθεση αυτή αναφέρεται επίσης
και κάθε άλλο σημαντικό γεγονός που έχει συμβεί μέσα
στο χρονικό διάστημα από τη λήξη της χρήσης μέχρι
την ημέρα υποβολής της έκθεσης, και
β) την έκθεση των ελεγκτών της οποίας το περιεχόμενο
ορίζεται στην παράγραφο 3 του άρθρου 32 του παρόντος
2. Οι ετήσιες οικονομικές καταστάσεις δημοσιεύονται είκοσι (20) μέρες τουλάχιστον πριν από τη συνεδρίαση της
Γενικής Συνέλευσης, όπως προβλέπει η εκάστοτε ισχύουσα νομοθεσία πού διέπει τις ανώνυμες εταιρείες.
3. Για να εγκριθούν έγκυρα από τη Γενική Συνέλευση οι
ετήσιες οικονομικές καταστάσεις πρέπει να έχουν ελεγχθεί από τους ελεγκτές της εταιρείας και να έχουν θε−
ωρηθεί ειδικά από τρία διαφορετικά πρόσωπα, ήτοι από:
α) τον Πρόεδρο του Διοικητικού Συμβουλίου ή τον
αναπληρωτή του,
β) το Διευθύνοντα ή εντεταλμένο Σύμβουλο και, αν
τέτοιος δεν υπάρχει ή εάν η ιδιότητα του συμπίπτει με
εκείνη των ανωτέρω προσώπων, από ένα μέλος του
Διοικητικού Συμβουλίου που ορίζεται από αυτό,
γ) τον υπεύθυνο για τη διεύθυνση του λογιστηρίου.»
«Άρθρο 35
ΛΟΓΟΙ ΛΥΣΕΩΣ
1. Η εταιρεία λύεται:
α) Με την πάροδο του χρόνου διαρκείας της εκτός
αν η Γενική Συνέλευση αποφασίσει την παράταση της
διαρκείας της.
β) Με την απόφαση της Γενικής Συνέλευσης που λαμβάνεται σύμφωνα με τα άρθρα 29 παρ. 3 και 4 και 31
παρ. 2 του Κ.Ν. 2190/1920.
γ) Με την κήρυξη της εταιρείας σε πτώχευση. 2.Η
συγκέντρωση των μετοχών σε ένα πρόσωπο δεν αποτελεί λόγο λύσεως της εταιρείας, με την επιφύλαξη
της εκάστοτε ισχύουσας νομοθεσίας για τη λειτουργία
παρεμφερών εταιρειών.
3. Σε περίπτωση που το σύνολο των ιδίων κεφαλαίων
της εταιρείας, όπως προσδιορίζονται στο υπόδειγμα
ισολογισμού που προβλέπεται από το άρθρο 42γ τον
Κ.Ν. 2190/1920 όπως αυτός τροποποιήθηκε και ισχύει,
γίνει κατώτερο από το μισό του Μετοχικού Κεφαλαίου,
το Διοικητικό Συμβούλιο είναι υποχρεωμένο να συγκαλέσει την Γενική Συνέλευση, μέσα σε προθεσμία έξι (6)
μηνών από τη λήξη της χρήσης, που Θα αποφασίσει για
τη λύση της εταιρείας ή την υιοθέτηση άλλου μέτρου.»
«Άρθρο 37
Για κάθε παροχή υπηρεσίας Π.Φ.Υ. ορίζεται ως επιστημονικά υπεύθυνος ιατρός αντίστοιχης ειδικότητας
που έχει αποδεδειγμένη διετή τουλάχιστον άσκηση
στην ειδικότητα και άδεια για τη χρήση του ειδικού
επιστημονικού εξοπλισμού σύμφωνα με τα οριζόμενα
στις εκάστοτε ισχύουσες διατάξεις. Οι επιστημονικά
υπεύθυνοι απαρτίζουν το Επιστημονικό Συμβούλιο της
εταιρείας. Το Επιστημονικό Συμβούλιο εκλέγει ένα εκ
των μελών του ως Επιστημονικό Διευθυντή με τριετή
θητεία. Το επιστημονικό συμβούλιο, διά του Επιστημονικού Διευθυντή, έχει τη συνολική επιστημονική ευθύνη
των εργαστηρίων για το συντονισμό και την εύρυθμη
λειτουργία της μονάδος. Το επιστημονικό συμβούλιο, δια
του Επιστημονικού Διευθυντή, έχει την ευθύνη ώστε οι
εγκαταστάσεις της εταιρείας, ο επιστημονικός εξοπλισμός της εταιρείας και η λειτουργία του, η εκπαίδευση
και αξιολόγηση του λοιπού επιστημονικού και παραϊατρικού προσωπικού της εταιρείας και οι εφαρμοζόμενες
ιατρικές μέθοδοι/πρωτόκολλα να είναι σύμφωνα με τον
Νόμο και την Ιατρική Δεοντολογία. Επιπρόσθετα αξιολογεί τα ευρήματα των εργαστηριακών εξετάσεων και
υπογράφει (χειρόγραφα ή ηλεκτρονικά) τις απαντήσεις
με τα αποτελέσματα των εξετάσεων.
Ο Επιστημονικός Διευθυντής έχει δικαίωμα αρνησικυρίας σε αποφάσεις της Διοίκησης της εταιρείας που
αφορούν σε θέματα επιστημονικής ευθύνης και ποιότητας των παρεχόμενων ιατρικών υπηρεσιών τα οποία
δε συνάδουν προς την εργαστηριακή δεοντολογία και
τους κανόνες άσκησης της ιατρικής. Η αρνησικυρία επικυρώνεται ή αίρεται με αιτιολογημένη απόφαση του
Επιστημονικού Συμβουλίου, κατά της οποίας επιτρέπεται προσφυγή στον οικείο Ιατρικό Σύλλογο. Η απόφα−
ση του οικείου Ιατρικού Συλλόγου είναι δεσμευτική για
αμφότερα τα μέρη.
Σε περίπτωση απουσίας του επιστημονικά υπεύθυνου
κατά τη διάρκεια λειτουργίας της μονάδας, λόγω αδείας ή ασθενείας, θα ορίζεται αμέσως αντικαταστάτης
αντιστοίχων προσόντων, ο οποίος περιλαμβάνεται στην
κατάσταση επιστημονικού προσωπικού που υποβάλλεται για τη χορήγηση της άδειας λειτουργίας ή ορίζεται
μεταγενέστερα με έγγραφη δήλωση του φορέα Π.Φ.Υ.
που γνωστοποιείται στην αρμόδια υπηρεσία με δικαστικό επιμελητή. Για κάθε ζήτημα διοικητικής φύσεως
Ο επιστημονικά υπεύθυνος θα πρέπει να ενημερώνει
άμεσα τη Διοίκηση της εταιρείας. Το λοιπό επιστημονικό
προσωπικό (βιολόγοι, βιοχημικοί, τεχνολόγοι ιατρικών
μηχανημάτων, κ.λπ.) έχει την ευθύνη για την άριστη
λειτουργία των ιατρικών μηχανημάτων της εταιρείας.
Οφείλει να τηρεί με προσοχή τους κανόνες ασφαλείας
και υγιεινής στο χώρο του εργαστηρίου της εταιρείας.
Αναφέρεται για θέματα εργαστηριακά −επιστημονικά
στον επιστημονικά υπεύθυνο και για θέματα Διοικητικά στη Διοίκηση της εταιρείας. Κατά τα λοιπά θα
τηρούνται οι ισχύουσες διατάξεις του Π.δ. 84/2001 (ΦΕΚ
70/10−1−2001 τ. Α΄) καθώς και οι ισχύουσες διατάξεις του
κώδικα ιατρικής δεοντολογίας Ν. 3418 (Φ.Ε.Κ. Α΄/287/2811−2005) όσον αφορά στους ιατρούς.»
Την ίδια ημερομηνία καταχωρίστηκε (χωρίς έλεγχο
βάσει του Ν. 3604/2007) και ολόκληρο το νέο κείμενο
του καταστατικού της εταιρείας, όπως ισχύει μετά και
την κατά τα ανωτέρω τροποποίησή του.
Αθήνα, 31 Ιανουαρίου 2016
Με εντολή Προέδρου
Ο Ειδικός Σύμβουλος
ΓΕΩΡΓΙΟΣ ΓΕΩΡΓΑΚΟΠΟΥΛΟΣ
ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ
ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * FAX 210 52 79 054
ΗΛΕΚΤΡΟΝΙΚΗ ΔΙΕΥΘΥΝΣΗ: http://www.et.gr  –  e-mail: webmaster.et@et.gr

[Source: 20161100770.pdf | Tokens: 41108]